Petrus was voortvarend en dapper terwyl hy by Jesus was. By Jesus se verhoor het ons hom as vreesagtig leer ken. Jesus het hom egter ontmoet na Sy opstanding en dit het hom 'n nuwe mens gemaak. By die Pinksterfees het die Heilige Gees ook in al Sy krag van Petrus besit geneem, en nooit sou hy weer sy Meester verloën nie. Hy het 'n leier in die gemeente in Jerusalem geword en het later sendingreise in Klein-Asië onderneem.
Besef ons altyd wat 'n wonderlike voorreg dit is om kinders van God te mag wees? Om Sy Naam te kan aanroep en te weet dat ons gered is; om te weet dat ons deur die Heilige Gees 'n nuwe geboorte ontvang het?
Uit: 'n Lig vir my pad deur Nig Sans. - Met vriendelike toestemming van die Christelike Uitgewersmaatskappy (CUM )